Virallinen lehti nro C 358 , 24/11/1997 s. 0030



A4-0288/97 Ehdotus neuvoston päätökseksi monivuotisesta ohjelmasta uusiutuvien energialähteiden käytön edistämiseksi yhteisössä (ALTENER II) (KOM(97)0087 - C4- 0308/97 - 97/0106(SYN)) Ehdotus hyväksyttiin seuraavin tarkistuksin: (Tarkistus 1) Johdanto-osan 4 a kappale (uusi) >EP:n äänestyksessä hyväksytty teksti> 4a. Olisi otettava huomioon Sitgesissä (Espanja) 25. - 27. marraskuuta 1996 ALTENER- ohjelmasta järjestetyn konferenssin asiakirja «Book of Proceedings». (Tarkistus 2) Johdanto-osan 10 kappale >Alkuperäinen teksti> 10. Euroopan parlamentti kehotti 14 päivänä marraskuuta 1996 hyväksymässään päätöslauselmassa komission valkoisesta kirjasta Euroopan unionin energiapolitiikka komissiota luomaan rahoitusohjelman, jonka tarkoituksena on edistää kestävää energiankäyttöä. >EP:n äänestyksessä hyväksytty teksti> 10. Euroopan parlamentti kehotti 14 päivänä marraskuuta 1996 hyväksymässään päätöslauselmassa komission valkoisesta kirjasta Euroopan unionin energiapolitiikka komissiota luomaan rahoitusohjelman, jonka tarkoituksena on edistää kestävää energiankäyttöä; lisäksi se vaati 15 päivänä toukokuuta 1997 antamassaan päätöslauselmassa(1) komission tiedonannosta «Tulevaisuuden energia: Uusiutuvat energialähteet - yhteisön strategiaa koskeva vihreä kirja» nimenomaisesti lujitetun ALTENER II -ohjelman nopeaa hyväksymistä. >EP:n äänestyksessä hyväksytty teksti> (1) EYVL C 167, 2.6.1997, s. 160. (Tarkistus 3) Johdanto-osan 10 a kappale (uusi) >EP:n äänestyksessä hyväksytty teksti> 10a. Eri eurooppalaiset konferenssit, esimerkiksi Madridissa maaliskuussa 1994, Ateenassa marraskuussa 1995, Milanossa kesäkuussa 1996 ja Vouliagmenissä toukokuussa 1997, ovat osoittaneet, että uusiutuville energialähteille on olemassa laaja yhteiskunnan kannatus, kuten myös kyseisten konferenssien «Books of Proceedings» -asiakirjojen lukeminen osoittaa. (Tarkistus 4) Johdanto-osan 10 b kappale (uusi) >EP:n äänestyksessä hyväksytty teksti> 10b. Uuden veron luomisen sijasta olisi CO2-kokonaispäästöjen vakauttamiseksi ennemminkin laadittava laskentamalli, jonka avulla voitaisiin arvioida ja todella sisällyttää hintoihin erilaiset välilliset kustannukset, joita nykyään ei oteta laskelmissa huomioon, (terveysvaikutukset, ympäristövaikutukset, jne.); tämän tarkoituksena olisi uusiutuvien energialähteiden kilpailukyvyn parantaminen. (Tarkistus 5) Johdanto-osan 14 a kappale (uusi) >EP:n äänestyksessä hyväksytty teksti> 14a. Viidennen tutkimusta, teknologista kehittämistä ja esittelyä koskevan puiteohjelman on lisäksi kiinnitettävä erityistä huomiota energiaan ja ALTENER II -ohjelman on jälleen oltava tärkeä tätä tulevaa ohjelmaa täydentävä väline. (Tarkistus 6) Johdanto-osan 14 b kappale (uusi) >EP:n äänestyksessä hyväksytty teksti> 14b. Uusiutuvat energiamuodot ovat unionille merkittävä energialähde, jolla on huomattava kaupallinen potentiaali, ja niiden kehittämistä olisi tämän vuoksi tuettava erityisellä strategialla ja kohdennetuilla toimenpiteillä, joilla niistä tehtäisiin toteuttamiskelpoisia ja kilpailukykyisiä ja luotaisiin suotuisa ympäristö investoinneille. (Tarkistus 7) Johdanto-osan 15 a kappale (uusi) >EP:n äänestyksessä hyväksytty teksti> 15a. Ainoastaan uusiutuvien energialähteiden vapaa ja laaja kehittäminen mahdollistaa niiden potentiaalin täysimääräisen hyödyntämisen ja antaa sijoittajille ja valtioille mahdollisuuden saada todellista taloudellista hyötyä samalla kun korkeatasoisia työpaikkoja luodaan laajassa mittakaavassa. (Tarkistus 8) Johdanto-osan 16 a kappale (uusi) >EP:n äänestyksessä hyväksytty teksti> 16a. Uusiutuvien energialähteiden kehittäminen voi auttaa luomaan kilpailukykyisen energiajärjestelmän koko Eurooppaan ja kehittämään uusiutuviin energialähteisiin perustuvan eurooppalaisen teollisuuden, jolla on laajat investointi- ja taitotiedon vientimahdollisuudet kolmansissa maissa ja johon yhteisö voi osallistua. (Tarkistus 9) Johdanto-osan 16 b kappale (uusi) >EP:n äänestyksessä hyväksytty teksti> 16b. Uusiutuvien energialähteiden tulisi kattaa riittävä osuus energian sisämarkkinoista Euroopassa. (Tarkistus 12) 1 artiklan 1 kohdan kolmas alakohta >Alkuperäinen teksti> Nämä kaksi tavoitetta esittävät osaltaan seuraavien yhteisön yleisten tavoitteiden saavuttamista: CO2- päästöjen vähentäminen, uusiutuvien energialähteiden osuuden kasvattaminen energiataseessa, energia-alan tuontiriippuvuuden vähentäminen, energian saannin varmuus, taloudellinen kehitys, taloudellinen ja sosiaalinen yhteenkuuluvuus sekä alueellinen ja paikallinen kehitys. >EP:n äänestyksessä hyväksytty teksti> Nämä kaksi tavoitetta esittävät osaltaan seuraavien yhteisön yleisten tavoitteiden saavuttamista: CO2- päästöjen vähentäminen, energiatasapainoon vaikuttaminen siten, että saavutettaisiin tavoite korvata vuoteen 2010 mennessä vähintään 15 prosenttia primaarienergian kysynnästä vastaava määrä Euroopan unionissa, energia- alan tuontiriippuvuuden vähentäminen, energian saannin varmuus, taloudellinen kehitys, taloudellinen ja sosiaalinen yhteenkuuluvuus sekä alueellinen ja paikallinen kehitys, energiaraaka-aineiden nopean vähenemisen vastaiset toimet, uusien työpaikkojen luominen, eurooppalaisen teollisuuden ja teknologian tukeminen sekä energiavarojen säästäminen yleensä. (Tarkistus 13) 1 artiklan 1 kohdan kolmas a alakohta (uusi) >EP:n äänestyksessä hyväksytty teksti> Yhteisön tavoitteiden saavuttamiseksi nämä toimet eivät rajoitu vain siihen, että uusiutuvien energialähteiden öljyekvivalenttitonnien absoluuttista määrää lisätään, vaan niiden käytöllä myös todella korvataan tähän mennessä pääasiallisesti käytettyjä energialähteitä. (Tarkistus 14) 1 artiklan 3 kohta >Alkuperäinen teksti> 3. Vuotuiset määrärahat ohjelman toteuttamista varten hyväksyy rahoituskehyksiin asettamien rajojen mukaisesti budjettivallan käyttäjä. >EP:n äänestyksessä hyväksytty teksti> 3. Vuotuiset määrärahat ohjelman toteuttamista varten hyväksyy rahoitusnäkymien asettamien rajojen mukaisesti budjettivallan käyttäjä. Määrärahojen myöntämisessä tulee ottaa huomioon tavoite vähentää CO2- päästöjä 15 prosenttia vuoteen 2010 mennessä, kun lähtökohtana pidetään vuoden 1990 tasoa. (Tarkistus 15) 2 artiklan 1 kohdan a alakohta >Alkuperäinen teksti> a) tutkimukset ja muut toimet, joiden tarkoituksena on toteuttaa ja täydentää yhteisön toimenpiteitä uusiutuviin energialähteisiin liittyvien mahdollisuuksien kehittämiseksi. Näihin kuuluu alakohtaisten strategioiden ja markkinastrategioiden kehittäminen, normien ja standardien määritteleminen, yhteishankinnat sekä uusiutuvien energialähteiden markkinaosuuden kannalta suotuisampien lainsäädännöllisten, sosioekonomisten ja hallinnollisten edellytysten analysointi ja tarvittavan lainsäädännön valmistelu; >EP:n äänestyksessä hyväksytty teksti> a) tutkimukset ja muut toimet, joiden tarkoituksena on toteuttaa ja täydentää yhteisön toimenpiteitä uusiutuviin energialähteisiin liittyvien mahdollisuuksien kehittämiseksi. Näihin kuuluu alakohtaisten strategioiden ja markkinastrategioiden kehittäminen, innovointia tukevien normien ja standardien määritteleminen niin, että otetaan huomioon pienten ja keskisuurten yritysten tarpeet, yhteishankinnat, hankkeisiin liittyvät analyysit, joissa vertaillaan perinteisten ja uusiutuvien energialähteiden käytön ympäristövaikutuksia ja pitkäaikaista kustannuskehitystä, sekä uusiutuvien energialähteiden markkinaosuuden kannalta suotuisampien lainsäädännöllisten, sosioekonomisten ja hallinnollisten edellytysten analysointi ja tarvittavan, suotuisaa sijoitusilmastoa edistävän lainsäädännön valmistelu; (Tarkistus 17) 2 artiklan 1 kohdan c alakohta >Alkuperäinen teksti> c) komission ehdottamat toimenpiteet, joilla edistetään kokemusten ja taitotiedon vaihtoa tavoitteena parantaa kansainvälisten, yhteisönlaajuisten, kansallisten, alueellisten ja paikallisten toimien yhteensovittamista; keskitetyn järjestelmän luominen uusiutuvia energialähteitä koskevan tiedon ja taitotiedon keräämistä, suhteellisen tärkeyden määrittämistä ja levittämistä varten; >EP:n äänestyksessä hyväksytty teksti> c) toimenpiteet, joilla edistetään kokemusten ja taitotiedon vaihtoa tavoitteena parantaa kansainvälisten, yhteisönlaajuisten, kansallisten, alueellisten ja paikallisten toimien yhteensovittamista, mukaan lukien kattavat ja täsmälliset tiedot lainsäädännöllisestä ja toimeenpanoon liittyvästä päätöksenteosta kullakin tasolla vastaaville; keskitetyn järjestelmän luominen uusiutuvia energialähteitä koskevan tiedon ja taitotiedon keräämistä, suhteellisen tärkeyden määrittämistä ja levittämistä varten; (Tarkistus 18) 2 artiklan 1 kohdan d alakohta >Alkuperäinen teksti> d) muiden kuin komission ehdottamat toimenpiteet, joilla edistetään kokemusten ja taitotiedon vaihtoa; >EP:n äänestyksessä hyväksytty teksti> Poistetaan. (Tarkistus 19) 2 artiklan 1 kohdan e alakohta >Alkuperäinen teksti> e) kohdennetut toimet, joilla helpotetaan uusiutuvien energialähteiden markkinaosuuden kasvua ja edistetään investointeja avustamalla toteutushankkeiden valmistelua ja esittelyä. >EP:n äänestyksessä hyväksytty teksti> e) kohdennetut toimet, joilla helpotetaan uusiutuvien energialähteiden ja niihin liittyvän taitotiedon markkinaosuuden kasvua etenkin tukemalla esittelyn ja markkinoille saattamisen välistä siirtymävaihetta ja edistetään investointeja avustamalla toteutushankkeiden valmistelua ja esittelyä. (Tarkistus 20) 2 artiklan 1 kohdan f alakohta >Alkuperäinen teksti> f) toimet, joiden tarkoituksena on: - seurata uusiutuvien energialähteiden kehittämistä koskevan yhteisön strategian ja toimintasuunnitelman toteuttamista; >EP:n äänestyksessä hyväksytty teksti> f) toimet, joiden tarkoituksena on: - seurata uusiutuvien energialähteiden kehittämistä koskevan yhteisön strategian ja toimintasuunnitelman toteuttamista; >Alkuperäinen teksti> - tukea toimintasuunnitelman toteuttamiseksi tehtyjä aloitteita erityisesti siten, että pyritään parantamaan toimien, mukaan lukien kaikki yhteisön rahoittama toiminta, yhteensovittamista ja tehostamaan niiden yhteisvaikutusta; >EP:n äänestyksessä hyväksytty teksti> - tukea toimintasuunnitelman toteuttamiseksi tehtyjä aloitteita erityisesti siten, että pyritään parantamaan toimien, mukaan lukien kaikki yhteisön ja muiden rahoituslaitosten, kuten Euroopan investointipankin, rahoittama toiminta, yhteensovittamista ja tehostamaan niiden yhteisvaikutusta; >Alkuperäinen teksti> - seurata yhteisön ja sen jäsenvaltioiden edistymistä uusiutuvien energialähteiden kehittämisessä; >EP:n äänestyksessä hyväksytty teksti> - seurata yhteisön ja sen jäsenvaltioiden edistymistä uusiutuvien energialähteiden kehittämisessä kiinnittäen erityistä huomiota verotukseen, hintoihin, näiden energiamuotojen myyntiedellytyksiin ja mahdollisuuksiin päästä jakeluverkkoihin sekä hallinnollisten toimenpiteiden ja muiden, jäsenvaltioissa voimassa oleviin sääntöihin tai käytäntöihin perustuvien, näiden energiamuotojen kehitystä kannustavien tai jarruttavien tekijöiden yksinkertaistamiseen; >EP:n äänestyksessä hyväksytty teksti> - liittää tiiviisti yhteen biomassalle suunnattava tuki (sellaisena kuin se kuvataan 2 kohdan kolmannen alakohdan ensimmäisessä luetelmakohdassa) sekä YMP:n uudistus ja maataloustuotteiden käyttö muihin tarkoituksiin kuin ravinnoksi; >EP:n äänestyksessä hyväksytty teksti> - arvioida maa- ja metsätalousjätteiden energia- arvo; >EP:n äänestyksessä hyväksytty teksti> - edistää huomattavasti uusiutuviin energialähteisiin liittyvän teknologian vientiä ja liittää se tiiviimmin energiaa ja yhteistyötä koskevaan ulkopolitiikkaan antaen toimivaltaa Euroopan uusiutuvan energian vientineuvostolle (EREEC); >Alkuperäinen teksti> - arvioida ohjelman perusteella toteutettujen toimenpiteiden vaikutusta ja kustannustehokkuutta. Tässä arvioinnissa otetaan huomioon myös ympäristökysymykset ja sosiaaliset näkökohdat. >EP:n äänestyksessä hyväksytty teksti> - arvioida ohjelman perusteella toteutettujen toimenpiteiden vaikutusta ja kustannustehokkuutta. Tässä arvioinnissa otetaan huomioon myös ympäristökysymykset ja sosiaaliset näkökohdat sekä työpaikkojen luominen. (Tarkistus 22) 2 artiklan 2 kohdan toinen alakohta >Alkuperäinen teksti> Näillä toimilla avustetaan muun muassa asiantuntevan neuvonnan hankkimisessa, markkinanäkymien analysoinnissa, hankkeiden toteutuspaikan valinnassa, rakennus- ja toimilupien haussa, rahoitussuunnitelman laatimisessa, tarjouspyyntöjen valmistelussa, käyttöhenkilökunnan koulutuksessa, laitoksen käyttöönotossa jne. >EP:n äänestyksessä hyväksytty teksti> Näillä toimilla avustetaan muun muassa asiantuntevan neuvonnan hankkimisessa, markkinanäkymien analysoinnissa, hankkeiden toteutuspaikan valinnassa, rakennus- ja toimilupien haussa, sellaisissa pienten ja keskisuurten yritysten toiminnassa, johon liittyy uusiutuviin energialähteisiin kohdistuvia investointeja, rahoitussuunnitelman laatimisessa, tarjouspyyntöjen valmistelussa, käyttöhenkilökunnan koulutuksessa, laitoksen käyttöönotossa jne. (Tarkistus 21) 2 artiklan 2 kohdan kolmannen alakohdan ensimmäinen luetelmakohta >Alkuperäinen teksti> - biomassa, mukaan lukien energiantuotantoon soveltuvat viljelylajikkeet, polttopuu, maa- ja metsätalouden jätteet, yhdyskuntajätteet, nestemäiset biopolttoaineet ja biokaasu, >EP:n äänestyksessä hyväksytty teksti> - biomassa, mukaan lukien energiantuotantoon soveltuvat viljelylajikkeet, polttopuu, maa- ja metsätalouden jätteet, kierrätykseen kelpaamattomat yhdyskuntajätteet, nestemäiset biopolttoaineet ja biokaasu, (Tarkistus 23) 3 artiklan 2 kohta >Alkuperäinen teksti> 2. Tämän ohjelman mukainen osuus 2 artiklan 1 kohdan b ja d alakohdassa tarkoitettujen toimien ja toimenpiteiden rahoituksesta saa olla enintään 50 prosenttia näiden kokonaiskustannuksista; jäljelle jäävä osuus rahoitetaan joko julkisista tai yksityisistä lähteistä tai näiden kahden yhdistelmistä. >EP:n äänestyksessä hyväksytty teksti> 2. Tämän ohjelman mukainen osuus 2 artiklan 1 kohdan b alakohdassa tarkoitettujen toimien ja toimenpiteiden rahoituksesta saa olla enintään 50 prosenttia näiden kokonaiskustannuksista; jäljelle jäävä osuus rahoitetaan joko julkisista tai yksityisistä lähteistä tai näiden kahden yhdistelmistä. (Tarkistus 24) 4 artiklan 1 kohta >Alkuperäinen teksti> 1. Ohjelman toteuttamisesta vastaa komissio. >EP:n äänestyksessä hyväksytty teksti> 1. Ohjelman toteuttamisesta yhteisön tasolla vastaa komissio. Tässä tehtävässään se toimii tiiviissä yhteydessä Euroopan parlamenttiin ja esittää sille säännöllisesti ajankohtaisia tietopohjaisia arvioita ohjelman edistymisestä. (Tarkistus 25) 4 artiklan 2 kohdan c alakohta >Alkuperäinen teksti> c) edellä 2 artiklan 1 kohdan e alakohdassa tarkoitettujen toimien osalta avustamisen suhteelliset kustannukset, todennäköisesti aikaansaatavan tuotantokapasiteetin määrä sekä useammille kuin yhdelle alueelle ja/tai valtiolle koituvat hyödyt, >EP:n äänestyksessä hyväksytty teksti> c) edellä 2 artiklan 1 kohdan e alakohdassa tarkoitettujen toimien osalta avustamisen suhteelliset kustannukset, pitkän aikavälin kaupalliset mahdollisuudet, todennäköisesti aikaansaatavan tuotantokapasiteetin määrä sekä useammille kuin yhdelle alueelle ja/tai valtiolle koituvat hyödyt, (Tarkistus 26) 5 artiklan toinen kohta >Alkuperäinen teksti> Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. >EP:n äänestyksessä hyväksytty teksti> Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, joka on riittävä kuulemista varten ja jonka puheenjohtaja voi asettaa asian kiireellisyyden mukaan. (Tarkistus 27) 5 artiklan neljäs kohta >Alkuperäinen teksti> Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. >EP:n äänestyksessä hyväksytty teksti> Komission on, niin suurelta osin kuin suinkin mahdollista, otettava huomioon komitean lausunto. Sen on ilmoitettava, millä tavoin se aikoo ottaa lausunnon huomioon. Komiteaa on kuultava huomiotta jääneistä kohdista uudelleen ennen toimenpiteiden toteutusta. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi monivuotisesta ohjelmasta uusiutuvien energialähteiden käytön edistämiseksi yhteisössä (ALTENER II) (KOM(97)0087 - C4- 0308/97 - 97/0106(SYN)) (Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle (KOM(97)0087 - 97/0106(SYN)) ((EYVL C 192, 24.6.1997, s. 16)), - neuvoston kuultua sitä EY:n perustamissopimuksen 189 c artiklan ja 130 s artiklan 1 kohdan mukaisesti (C4-0308/97), - ottaa huomioon työjärjestyksensä 58 artiklan, - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan sekä ympäristö-, terveys- ja kuluttajansuojavaliokunnan lausunnot (A4-0288/97); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohtaa; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti; 4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.